# **„Goodyear“ pristatė išmaniąją padangą ateities miesto transportui**

„Goodyear“ sukūrė saugesnę ir energiškai naudingesnę koncepcinę padangą „IntelliGrip Urban“ ateities kartos autonomiškoms elektrinėms miesto transporto priemonėms

**Ženeva, kovo 7 d.** 2017 metų Ženevos automobilių parodoje „Goodyear“ pristato padangą, kuri galės būti naudojama artimiausioje ateityje. „IntelliGrip Urban“ – tai koncepcinė padanga, sukurta ateities kartos miesto elektromobiliams, naudojamiems teikiant dalijimosi automobiliais paslaugas.

Važiavimas, kai reikia, arba dalijimasis automobiliais, kaip alternatyva taksi, automobilio nuomai ar nuosavo automobilio vairavimui, jau nebėra tik tūkstantmečio kartos užgaida. Patogių bei greitų paslaugų, vietos ir apmokėjimo teikiama vertė yra patraukli visų amžiaus grupių atstovams, todėl dalijimosi automobiliais paslauga tampa įprastu reiškiniu. Miesto gyvensenos tendencija sukuria idealią aplinką šiems naujiems važinėjimo mieste būdams įsisavinti.

„Sutelkę dėmesį į transporto priemones, kurios važinės ateities miestuose, sukūrėme koncepcines padangas „IntelliGrip Urban“, kurių savybės prisideda prie maksimaliai naudingo eksploatavimo laiko ir energinio naudingumo. Tai itin svarbu mobiliųjų paslaugų teikėjams, kad jie galėtų užtikrinti dar didesnį savo klientų mobilumą“, – teigė Europos, Viduriniųjų Rytų ir Afrikos regiono „Goodyear“ prezidentas Jean-Claude Kihn.

„Goodyear IntelliGrip Urban“ su įdiegta pažangia „Sensor-in-Tire“ technologija – tai išmanioji padanga, sukurta taip, kad palaikytų autonominio transporto valdymo sistemas ir padidintų keleivių saugumą. Koncepcinės padangos jutikliai seka kelio ir oro sąlygas. Surinkti esminiai duomenys siunčiami tiesiai į automobilio kompiuterinę sistemą, kad būtų galima nedelsiant optimizuoti greitį, stabdymą, valdymą ir stabilumą.

Ateities kartos autonominių transporto priemonių parkus sups sudėtinga aplinka – duomenys iš kitų transporto priemonių, vairuotojų, pėsčiųjų ir kitų elementų sudarys vadinamąjį daiktų internetą. Tokios padangos kaip „Goodyear IntelliGrip Urban“ atliks esminį vaidmenį šioje dinamiškoje ekosistemoje.

Be to, transporto parkų operatoriams bus naudinga tai, kad padanga yra aukšta ir siaura. Tokia forma sumažina pasipriešinimą riedėjimui, todėl mieste naudojamų elektromobilių energinis naudingumas išaugs. „IntelliGrip Urban“ jutiklių technologija taip pat leis operatoriams tiksliai identifikuoti ir išspręsti su padangomis susijusias problemas, kol jos dar nesukėlė rimtesnių įvykių.

**PAGRINDINĖS SAVYBĖS IR PRIVALUMAI**

„IntelliGrip Urban“ leis transporto parkams stebėti savo transporto priemones ir padangas realiuoju laiku, taip padėdama įgyti konkurencinį pranašumą ir padidinti veiklos pelningumą.

Pagrindinės šios padangos savybės:

* **„Sensor-in-Tire“ technologija** padeda autonominiams automobiliams geriau įvertinti kelio sąlygas, todėl pagerina keleivių saugumą ir išvaduoja nuo rūpesčių. Visam transporto parkui gali praversti esminės informacijos mainai tarp padangos ir automobilio debesų technologijos.
* **Iniciatyvioji priežiūra** leidžia transporto parkų operatoriams tiksliai atpažinti ir išspręsti galimas padangų problemas, kol jos dar nesukėlė rimtesnių įvykių. Paprastai naudojamas vieno veiksmo sprendimas, maksimaliai pailginantis padangos eksploatavimo trukmę ir planuojantis iniciatyviąją priežiūrą, sumažina bendrąsias išlaidas ir padidina transporto eksploatavimo laiką, efektyvumą ir tvarumą.
* **Aukšta ir siaura forma** sumažina padangos pasipriešinimą riedėjimui, todėl mieste naudojamų elektromobilių energinis naudingumas ir nuvažiuojamas atstumas bus didesni. Koncepcinės padangos forma taip pat pagerina atsparumą slydimui vandens sluoksniu, todėl „Goodyear“ dizaineriai galėjo sumažinti padangos griovelių skaičių, taip padidindami ridą ir sumažindami triukšmo lygį.

Specialiai suprojektuotas protektorius užtikrina sukibimą su kelio paviršiumi miesto gatvėse tiek žiemą, tiek vasarą, todėl maksimaliai pailgėja eksploatavimo laikas ir optimizuojamas transporto parkų efektyvumas.

###

*Sekite mus „Twitter“ @GoodyearPress ir prisijunkite prie* [*„ThinkGoodMobility“ grupės*](https://www.linkedin.com/groups/8477604) *„LinkedIn“ svetainėje. Visą spaudos medžiagą galite atsisiųsti iš interneto svetainės* [*news.goodyear.eu*](http://www.news.goodyear.eu)*.*

Apie „Goodyear“
„Goodyear“ yra viena didžiausių padangas gaminančių bendrovių pasaulyje. Joje dirba apie 66 tūkstančiai žmonių, o gamyba vyksta 48 gamyklose, kurios yra 21 pasaulio valstybėse. Bendrovės naujovių kūrimo centrai Akrone (Ohajo valstija, JAV) ir Colmar-Berge (Liuksemburgas) kuria moderniausius produktus bei paslaugas, kurie tampa naujais padangų pramonės etalonais. Daugiau informacijos apie „Goodyear“ ir jos produktus rasite interneto svetainėje [www.goodyear.com/corporate](http://www.goodyear.com/corporate).